Lisbeth Østergaard, der er kendt fra TV og radio, flytter med familien til Aalborg.

- Vi har købt hus! Sådan lyder det fra den tidligere Go' Morgen Danmark-vært Lisbeth Østergaard på Instagram. Og det er ikke hvor som helst, hun med sin mand, Ralf Østergaard Christensen, har købt hus. Parret trækker nemlig de sjællandske rødder op og flytter til Nordjylland. Parrets nye adresse bliver i Aalborg. I sit opslag fortæller den 42-årige vært, at de flytter for at komme tættere på familien. Selv er hun fra det midtjyske, mens manden, der er er kendt fra Robinson Ekspeditionen, er fra Aalborg. Parret rykker til Nordjylland med sønnerne Viggo og Carlo. Selvom de flytter på tværs af landet, beholder de deres nuværende jobs. Deres nuværende bolig på Amager er sat til salg for lidt over 13 millioner kroner. Huset på Amager, kan du se her .